Имҩаҧысит Аҧсны Жəлар Реизара адепутатцəа изаамҭанытəиу реилатəара.
29.11.2016
Имҩаҧысыз Аҧсны Жәлар Реизара адепутатцәа изаамҭанытәиу реилатәараҿы Аконсититуциатә усӡбарҭахьы аӡбаҩцәас иалхыз Лиудмила Хоџьашьвилии Рауль Ҧанҭиеи ҭоуба руит ламысцқьала, Аҧсны азакуанқәа ирықәныҟәаны мацара аус шыруазы. Аҭоуба идикылеит Аҳәынҭқарра Ахада Рауль Ҳаџьымба. Адепутатцәа ахәаҧшны актәи аҧхьараҿы ирыдыркылеит ахылаҧшратә палата ҩнызқьи жәохә шықәсарзтәи аусура аихшьаалақәа рзы ақәҵара. Иара убасгьы, акраамҭа ианахцәажәа анаҩс, актәи аҧхьараҿы ирыдыркылеит аенергетика аусхк азы азакуан апроект. Адепутатцәа реилатәараҿы ирзааҭгылан аҵыхәтәантәи асессиаҿы изхьымӡаз азҵаарақәа жәба, иара убасгьы урҭ ирыцлеит даҽа ҩба. Амшхәаҧштә инақәыршәаны, ажәахә ҟазҵоз ахылаҧшратә палата ахантәаҩы Роберт Аршба напхгара зиҭо аусбарҭа аихшьаалақәа дырзааҭгыло иҳәеит, ашықәсазтәи аплан инақәыршәаны ишымҩаҧгаз ҩажәи жәаа аконтрольтәи, аекспертә-аналитикатәи гәаҭарақәа. Ахылаҧшратә палата аколлегиа аилатәарақәа рҿы ханҩажәи жәаба иреиҳаны азҵаарақәа ирыхәаҧшын, убри инаҷыданы Жәлар резиара апарламент ахь ахәшьара аҭареи ахәаҧшреи рзы ҩынҩажәа зҵаара инарзынаҧшуа иаашьҭын.Иара убасгьы имҩаҧган ахылаҧшратә гәаҭарақәа ханҩажәи ҧшьба обиект рҟны. Роберт Аршба иажәақәа рыла, ҩнызқьи жәохә шықәса рзы агәаҭарақәа ахьымҩаҧгаз аусбарҭақәа зегьы рҟны иаарҧшуп Аҧсны азакуан аҧшьынҩажәи жәбатәи ахәҭаҷ аилагара. Даҽакала иуҳәозар, абиуџьет ашьақәгылашьа азы азакуан. Роберт Аршба иазгәеиҭеит, абиуџьет азы азакуан аҿыц иаҳәоуи уаанӡатәи аусушьеи маҷк ишеиқәымшәо. Убасгьы ахылаҧшратә палата ахантәаҩы иҳәеит, русураҿы ҧынгылас ирымоу ишреиуоу аҳасабеилыргаҩцәа ианаамҭоу ашәҟәқәа еиқәыршәаны иахьырзаарамго. Убри аан Жәлар Реизара ахнтәаҩы Валери Бганба иҳәеит, ахылаҧшратә палата аусура адгылара аҭатәуп ҳәа шыиҧхьаӡо. Иара иажәақәа рыла, ари аусбарҭа аусура алҵшәақәа ахәҭакахьала иабзоуроуп ҳтәыла аекономика ашьҭыҵра. Жәлар Реизара аедепутатцәа Роберт Аршба азҵаарақәа маҷымкәа ирҭеит. Урҭ рызкын ахылаҧшратә палата аусушьеи, аусура аиҕьтәразы иҟоу агәҭакқәеи. Акраамҭатәи алацәажәара анаҩс, Жәлар Реизара адепутатцәа ахылаҧшратә палатазы ақәҵара актәи аҧхьараҿы ирыдыркылеит. Анаҩс ирыхәаҧшны, ирылацәажәаны актәи аҧхьараҿы ирыдыркылеит адгьыл иазку азҵаарақәа ҧшьба. Иара убасгьы, Жәлар Реизара аилатәараҿы иазааҭгылан Аҧсны аенергетиказы азакуан апроект. Адепутат Гәырам Барганџьиа иҳәеит, ари азакуан адкылара хымҧадатәуп ҳәа шыиҧхьаӡо, избан акәазр ,аенергетика ҳәаақәызҵо азакуан ыҟаӡам. Адепутатцәа аенергетика азы азакуан апроект актәи аҧхьараҿы ирыдыркылеит. Анаҩс апарламент аилатәара ихы алаирхәт Аҧсны Ахада Рауль Ҳаџьымба. Аилатәара иалахәыз, Аконститутциатә усӡбарҭа аӡбаҩцәа Рауль Ҧанҭиеи Лиудмила Хоџьашвилии ламысцқьала аус шыруа азы ишьҭарҵеит аҭоуба. Иазгәаҭатәуп, апарламент уаанӡатәи аилатәараҿы иқәыргылаз акандидатурақәа хәба рҟынтә Аконституциатә усӡбарҭа аӡбаҩцәас иалхыз ҩыџьа шракәыз. Аха, урҭ макьана аусура изалагаӡом. Избан акәзар, азакуан инақәыршәаны, Аконституциатә усӡбарҭа аӡбаҩцәа русуразы хҩык ирыдамхаргьы иҟазар ауп. Аҳәынҭқарра Ахада иҳәеит, гәыҩбара шимам аӡҩабцәа рнапы ианырҵаз аусура ҭакҧхықәра ҳаракыла ишазнеиуа азы. Жәлар Реизара адепутатцәа реилатәараҿы ирзааҭгылан егьырҭ азҵаарақәагьы. Елана Лашәриа, Беслан ЏЬынџьал, Ат.
596
Имҩаҧысыз Аҧсны Жәлар Реизара адепутатцәа изаамҭанытәиу реилатәараҿы Аконсититуциатә усӡбарҭахьы аӡбаҩцәас иалхыз Лиудмила Хоџьашьвилии Рауль Ҧанҭиеи ҭоуба руит ламысцқьала, Аҧсны азакуанқәа ирықәныҟәаны мацара аус шыруазы. Аҭоуба идикылеит Аҳәынҭқарра Ахада Рауль Ҳаџьымба. Адепутатцәа ахәаҧшны актәи аҧхьараҿы ирыдыркылеит ахылаҧшратә палата ҩнызқьи жәохә шықәсарзтәи аусура аихшьаалақәа рзы ақәҵара. Иара убасгьы, акраамҭа ианахцәажәа анаҩс, актәи аҧхьараҿы ирыдыркылеит аенергетика аусхк азы азакуан апроект. Адепутатцәа реилатәараҿы ирзааҭгылан аҵыхәтәантәи асессиаҿы изхьымӡаз азҵаарақәа жәба, иара убасгьы урҭ ирыцлеит даҽа ҩба. Амшхәаҧштә инақәыршәаны, ажәахә ҟазҵоз ахылаҧшратә палата ахантәаҩы Роберт Аршба напхгара зиҭо аусбарҭа аихшьаалақәа дырзааҭгыло иҳәеит, ашықәсазтәи аплан инақәыршәаны ишымҩаҧгаз ҩажәи жәаа аконтрольтәи, аекспертә-аналитикатәи гәаҭарақәа. Ахылаҧшратә палата аколлегиа аилатәарақәа рҿы ханҩажәи жәаба иреиҳаны азҵаарақәа ирыхәаҧшын, убри инаҷыданы Жәлар резиара апарламент ахь ахәшьара аҭареи ахәаҧшреи рзы ҩынҩажәа зҵаара инарзынаҧшуа иаашьҭын.Иара убасгьы имҩаҧган ахылаҧшратә гәаҭарақәа ханҩажәи ҧшьба обиект рҟны. Роберт Аршба иажәақәа рыла, ҩнызқьи жәохә шықәса рзы агәаҭарақәа ахьымҩаҧгаз аусбарҭақәа зегьы рҟны иаарҧшуп Аҧсны азакуан аҧшьынҩажәи жәбатәи ахәҭаҷ аилагара. Даҽакала иуҳәозар, абиуџьет ашьақәгылашьа азы азакуан. Роберт Аршба иазгәеиҭеит, абиуџьет азы азакуан аҿыц иаҳәоуи уаанӡатәи аусушьеи маҷк ишеиқәымшәо. Убасгьы ахылаҧшратә палата ахантәаҩы иҳәеит, русураҿы ҧынгылас ирымоу ишреиуоу аҳасабеилыргаҩцәа ианаамҭоу ашәҟәқәа еиқәыршәаны иахьырзаарамго. Убри аан Жәлар Реизара ахнтәаҩы Валери Бганба иҳәеит, ахылаҧшратә палата аусура адгылара аҭатәуп ҳәа шыиҧхьаӡо. Иара иажәақәа рыла, ари аусбарҭа аусура алҵшәақәа ахәҭакахьала иабзоуроуп ҳтәыла аекономика ашьҭыҵра. Жәлар Реизара аедепутатцәа Роберт Аршба азҵаарақәа маҷымкәа ирҭеит. Урҭ рызкын ахылаҧшратә палата аусушьеи, аусура аиҕьтәразы иҟоу агәҭакқәеи. Акраамҭатәи алацәажәара анаҩс, Жәлар Реизара адепутатцәа ахылаҧшратә палатазы ақәҵара актәи аҧхьараҿы ирыдыркылеит. Анаҩс ирыхәаҧшны, ирылацәажәаны актәи аҧхьараҿы ирыдыркылеит адгьыл иазку азҵаарақәа ҧшьба. Иара убасгьы, Жәлар Реизара аилатәараҿы иазааҭгылан Аҧсны аенергетиказы азакуан апроект. Адепутат Гәырам Барганџьиа иҳәеит, ари азакуан адкылара хымҧадатәуп ҳәа шыиҧхьаӡо, избан акәазр ,аенергетика ҳәаақәызҵо азакуан ыҟаӡам. Адепутатцәа аенергетика азы азакуан апроект актәи аҧхьараҿы ирыдыркылеит. Анаҩс апарламент аилатәара ихы алаирхәт Аҧсны Ахада Рауль Ҳаџьымба. Аилатәара иалахәыз, Аконститутциатә усӡбарҭа аӡбаҩцәа Рауль Ҧанҭиеи Лиудмила Хоџьашвилии ламысцқьала аус шыруа азы ишьҭарҵеит аҭоуба. Иазгәаҭатәуп, апарламент уаанӡатәи аилатәараҿы иқәыргылаз акандидатурақәа хәба рҟынтә Аконституциатә усӡбарҭа аӡбаҩцәас иалхыз ҩыџьа шракәыз. Аха, урҭ макьана аусура изалагаӡом. Избан акәзар, азакуан инақәыршәаны, Аконституциатә усӡбарҭа аӡбаҩцәа русуразы хҩык ирыдамхаргьы иҟазар ауп. Аҳәынҭқарра Ахада иҳәеит, гәыҩбара шимам аӡҩабцәа рнапы ианырҵаз аусура ҭакҧхықәра ҳаракыла ишазнеиуа азы. Жәлар Реизара адепутатцәа реилатәараҿы ирзааҭгылан егьырҭ азҵаарақәагьы. Елана Лашәриа, Беслан ЏЬынџьал, Ат.
Оцените новость:
+1
+2
+3
+4
+5
Сохраните ссылку или поделитесь с друзьями